Ho na le dinaha tse 54 Afrika tseo ho tsona tse 53 e leng ditho tsa AU. Morocco ha se setho sa AU.
AU e kopantse kontinente ya Afrika ho rarolla diphephetso tsa yona tse ngata tse jwaloka ntwa ya dihlomo, phetoho ya maemo a lehodimo, le bofuma.
AU e ikemisetsa ho sireletsa ditokelo tsa demokerasi, ditokelo tsa botho le diikonomi tse bolokehang Afrika, haholoholo ka ho fedisa ntwa le ho theha sebaka sa theko se tshwanang.
Pono ya Kopano ya Afrika ke: "Afrika e kopaneng, e ruileng ebile e na le kgotso, e kgannwang ke baahi ba yona le ho emela lebotho lefatsheng ka bophara".
ho matlafatsa tshebedisanommoho kontinenteng le ho aha sebaka sa bokamoso se tshwanang mahareng a batho ba Afrika.
Ha ho hopolwa Letsatsi la Afrika, re ba le motsotso wa ho ntjhafatsa tshepiso ya rona ho rona, kontinenteng ya Afrika le botjhaba ba rona bo arolelanweng le sebaka sa bokamoso.
Ho ipapisitswe le pholisi ya naha ya matjhaba, Palamente ya Rephaboliki ya Afrika Borwa e tsepamisa maikutlo ho Afrika molaotsamaisong wa kakaretso wa dikamano tsa matjhaba.
Selomong sena Palamente ya Rephaboliki ya Afrika Borwa e tla be e tshwere Puisano ya Afrika ka la 23 Motsheanong e tla latelwa ke ngangisano ka la 25 Motsheanong tlasa sehlooho "Ntjhafatso ya Afrika, phahamiso le ntshetsopele" bakeng sa ho keteka Letsatsi la Afrika.
Mokotaba: "Ho tswa Ponong ho ya Ketsong, Karolo e Latelang ya Afrika".
Foramo ya Ekonomi ya Lefatshe ke mokgatlo o ikemetseng wa matjhaba o tshepisang ho ntlafatsa boemo ba lefatshe ka ho buisana le baetapele ba kgwebo, ba dipolokiti, ba thuto le baetapele ba bang ba setjhaba ho bopa mananetsamaiso a lefatshe, a lebatowa le a indasteri.
Pontsho tsa Bophelo bo Botle tsa Afrika le Kopano di tla thakgolwa ka Motsheanong 2011 Johannesburg Expo Centre, Nasrec, Afrika Borwa. Bophelo bo Botle ba Afrika bo tla fana ka pontsho tse kgolo tsa matsatsi a 3 le kopano e buang ka lethathama la dihlooho tse amanang le tlhokomelo ya bophelo bo botle Afrika, mme e tla hohela diketekete tsa basebeletsi ba tlhokomelo ya bophelo bo botle ho tswa lebatoweng le ho potoloha lefatshe menyakong ya yona.
Ho ketekweng ha Letsatsi la Afrika, ho tloha Motsheanong 27 - 29, Johannesburg e tla itumella mokete wa mafelo a beke o bitswang Sanaa Afrika, Moya wa Keteko o tla amohela morethetho wa pelo wa Afrika le moya o hlasimollang ka ho ba le bonono bo babatsehang ba kontinente, boithabiso, mmino le tse ngata.